**บทคัดย่อ**

**ชื่อเรื่อง** การพัฒนาผลสัมฤทธิ์ทางการเรียนของนักศึกษาระดับปริญญาตรี สาขาวิชาคอมพิวเตอร์ธุรกิจ คณะวิทยาการจัดการ มหาวิทยาลัยราชภัฏกาญจนบุรี

ในรายวิชาการเขียนโปรแกรมคอมพิวเตอร์ รหัสวิชา 309301

โดยการใช้ระบบการจัดการเรียนการสอนด้วยโปรแกรม Moodle

**ผู้วิจัย** วิยะดา พลชัย

**ปี พ.ศ.** 2556

 การวิจัยในครั้งนี้ มีวัตถุประสงค์เพื่อ 1) พัฒนาระบบการจัดการเรียนการสอน ในรายวิชาการเขียนโปรแกรมคอมพิวเตอร์ รหัสวิชา 309301 โดยการใช้ระบบการจัดการเรียนการสอนด้วยโปรแกรม Moodle มีประสิทธิภาพ ตามเกณฑ์ 80/80 และ 2) เพื่อศึกษาผลสัมฤทธิ์ทางการเรียนของนักศึกษาระดับปริญญาตรี สาขาวิชาคอมพิวเตอร์ธุรกิจ คณะวิทยาการจัดการ มหาวิทยาลัยราชภัฏกาญจนบุรี ในรายวิชาการเขียนโปรแกรมคอมพิวเตอร์ รหัสวิชา 309101 โดยใช้ระบบการจัดการเรียนการสอนด้วยโปรแกรม Moodle อีกทั้ง 3) ศึกษาความพึงพอใจของนักศึกษาที่มีต่อระบบการจัดการเรียนการสอนด้วยโปรแกรม Moodle โดยใช้กลุ่มตัวอย่าง คือ นักศึกษาชั้นปีที่ 2 สาขาวิชาคอมพิวเตอร์ธุรกิจ คณะวิทยาการจัดการ มหาวิทยาลัยราชภัฏกาญจนบุรี ภาคเรียนที่ 1 ปีการศึกษา 2556 จำนวน 2 หมู่เรียน คือ หมู่เรียนที่ 551240901 และ หมู่เรียน 551240902 มีจำนวนนักศึกษาทั้งสิ้น 37 คน

ผลการศึกษาพบว่า ประสิทธิภาพของแผนการจัดกิจกรรมการเรียนรู้โดยการใช้ระบบ การจัดการเรียนการสอนด้วยโปรแกรม Moodle ระหว่าง E1/ E2 = 79.02 / 85.34 ซึ่งผู้วิจัยยอมรับว่าเป็นไปตามเกณฑ์ที่กำหนดไว้ คือ 80/80 แต่อาจจะมีอุปสรรคในเรื่องของการใช้ระบบเพราะระบบการจัดการเรียนการสอนด้วยโปรแกรม Moodle เกี่ยวข้องกับระบบอินเตอร์เน็ต และค่าดัชนีประสิทธิผลของแผนการจัดกิจกรรมการเรียนรู้โดยการใช้ระบบการจัดการเรียนการสอนด้วยโปรแกรม Moodle มีค่าเท่ากับ 0.8048 แสดงว่า นักศึกษาที่เรียนด้วยแผนการจัดกิจกรรมการเรียนรู้โดยการใช้ระบบการจัดการเรียนการสอนด้วยโปรแกรม Moodle มีความรู้เพิ่มขึ้น 0.8048 หรือคิดเป็นร้อยละ 80.48 หลังจากจัดการเรียนรู้ตามแนวการสอนโดยการใช้ระบบการจัดการเรียนการสอนด้วยโปรแกรม Moodle นักศึกษามีผลสัมฤทธิ์ทางการเรียนเพิ่มขึ้นจากก่อนเรียน อย่างมีนัยสําคัญทางสถิติ ที่ระดับ .05 เมื่อมีการสอบถามความพึงพอใจเกี่ยวกับการจัดกิจกรรมการเรียนรู้ตามแนวการสอนโดยการใช้ระบบการจัดการเรียนการสอนด้วยโปรแกรม Moodleพบว่า โดยรวมนักศึกษา มีความพึงพอใจต่อการจัดกิจกรรมการเรียนรู้ โดยการใช้ระบบการจัดการเรียนการสอนด้วยโปรแกรม Moodle อยู่ในระดับมากที่สุด ซึ่งค่าเฉลี่ยรวมทุกข้ออยู่ที่ระดับ (**** = 4.88) จากคะแนนเต็ม 5